行星

天文學入面，行星係圍住恆星公轉、唔識發光嘅星球。由於行星質量又比恆星少好多，核心無核聚變，所以行星通常都唔會發可見光。

好耐好耐之前人就知道水星、金星、火星、木星、土星存在，爾五粒星響夜晚嘅天好光吓，用眼睇得見，而佢哋響天上「行」得好特別，有時向前行；有時打倒退。16世紀後，人類亦明白人住嘅地球都係一粒行星，之後嘅幾百年，發現埋天王星、海王星、冥王星、小行星。20世紀尾到依家，重發現太陽系之外嘅恆星系統都有行星，確定咗嘅差唔多有一百粒。咁多百年來，行星一直無正式嘅定義，2006年8月24日舉行嘅第 26 屆國際天文學聯會天文學家經過幾輪投票之後，終於為行星落咗個科學定義。

定義 

2006年8月24號喺捷克首都布拉格舉行嘅第 26 屆國際天文學聯會畀行星嘅定義：

太陽系 
 喺軌道上面圍住太陽轉；
 質量造成嘅萬有引力大到頂著「固體應力」，達到「流體靜力平衡」，形成同個波差唔多嘅型狀；
 掃晒軌道附近地方嘅嘢。

其他系 
 喺軌道上面圍住粒恆星、或「恆星渣」氹氹轉；
 質量唔到氘核融合要求嘅質量；
 唔可以細過喺太陽系定義做行星嘅質量/大細。

太陽系嘅行星 

根據國際天文聯會畀行星嘅定義，太陽系有八粒行星，通稱八大行星，由近太陽講起：
水星，無天然衛星
金星，無天然衛星
地球，有一粒已知嘅衛星
火星，有兩粒已知嘅衛星
木星，有 63 粒已知嘅衛星
土星，有 62 粒已知嘅衛星
天王星，有 27 粒已知嘅衛星
海王星，有 13 粒已知嘅衛星

舊時有九大行星，重包括冥王星，但自從2006年改咗行星定義之後，就降做矮行星。

分類 
太陽系嘅行星用佢哋嘅成份來分類：

類地行星：似地球嘅行星，成份係石頭：水星、金星、地球、火星。 如果包埋矮行星，穀神星會計埋，其餘三粒小行星好可能計埋。  

類木行星：似木星嘅行星，主要成份係氣體，大過類地行星好多好多，有木星、土星、天王星、海王星。

特性 

地球為 1，其他係相對值。**負數值係反方向轉咁解。

矮行星 

地球為 1，其他係相對值。**負數值係反方向轉咁解。

矮行星

行星
天文